هاد الصابون الاقتصادي واااعر كيخرج الحوايج كيشعلوو احسن من لي كيتباع السلام عليكم هادي واحد الطريقة كنديرها اقتصادية و فعالة للتصبين في غسالة الملابس اوتوماتيك نتمنى تفيدكم و تجربوها. كلنا كنعرفو بلي صابون الحجرة فعال اكثر في التصبين وماعندوش تأتير على الغسالة لانه مافيهش الرغوة لي كتخسرها. كنشري منو 2 او 3 صابونات المنجل كبار كنحكهم او نقطعم بالموس طراف صغار ونزيد عليهم بقايا صابون الريحة لي كيشيط من غسيل ليدين او كيس من معطر الملابس حسب الموجود باش يزيد فيهم ريحة زوينة و تقريبا 10 دراهم تيد دلعبار ديال لاماشين اوتوماتيك ثم الماء الساخن وكنحرك الخليط مرة مرة وكل ما برد و تجمع كنزيد الماء طايب و نخليه حتى ويدوب ونحرك كنبقى كل مرة نزيد الماء حتى ماكيبقاش يعقد ونخليه يبرد ومن بعد كندوزو في الصفاي ونزيد نصف كاس جافيل و نبدى نستعملو في الماكينة ونصبن بيه لحوابج البيضين و حتى الالوان. ملحوظة: الى شي ثوب فيه شي طبعة كندهن الطبعة بشوية بالمعجون.والى لحوايج موسخين بزاف كنزيد معاهم كاس من المعجون في وسطهم.